สวัสดีค่ะ พอดีมีเรื่องเครียดๆมาปรึกษาค่ะ มีอาการตกขาวเป็นสีเขียวขุ่นๆและปัสสาวะขัด เวลาปัสสาวะมีอาการคัน เกิดจากอะไรคะ
 อาการตกขาวสีเขียวขุ่นๆ อาจเกิดจากการอักเสบภายในช่องคลอดจากเชื้อ ร่วมกับการติดเชื้อในระบบทางเดินปัสสาวะ คันรอบรูปัสสาวะ น่าจะเกิดจากเชื้อแบคทีเรีย พวกหนองในแท้ หรือ หนองในเทียม นอกจากนี้ยังอาจมีสาเหตุเกิดจาก เชื้อตัวอื่นๆ เช่น เชื้อรา เชื้อพาราไชต์ หรือแบคทีเรียตัวอื่น ๆ ได้ แต่สีตกขาวและกลิ่นจะแตกต่างกัน จึงจำเป็นต้องมี การตรวจเพื่อยืนยันต้องเอาตกขาวไปย้อมเชื้อ เพื่อให้เห็นตัวแบคทีเรียให้แน่ชัด การรักษาคงต้องใช้ยาฆ่าเชื้อแบคทีเรียที่ตรงกับเชื้อที่พบ โดยการทานหรือ ใช้ยาเหน็บช่องคลอดได้ คำแนะนำจึงควรไปพบแพทย์เพื่อให้การตรวจรักษาโดยเร็วครับ